**Linda Martín Alcoff**, nada o 25 de xullo de 1955, no Panamá, é unha filósofa na Universidade da Cidade de Nova York, especialista en epistemoloxía, feminismo, razas e existencialismo.

Traxectoria
-----------

Comezou a estudar filosofía na Georgia State University, obtendo o bacharelado con honras, en 1980, e o mestrado en 1983. Fixo o seu traballo de doutoramento na Universidade de Brown, so a dirección de Ernest Sosa, Martha Nussbaum, e concluíuno en 1987. Pasou un ano como profesora asistente de filosofía en Kalamazoo College. Mudouse para a Universidade de Syracuse, onde ensinou dez anos. Foi nomeada e promovida ao posto de profesora adxunta en 1995 e foi profesora titular en 1999. En 2009, pasou a ser profesora de Filosofía na Hunter College e na CUNY Graduate Center.

De 2012 a 2013, actuou como presidenta da American Philosophical Association (APA). Alcoff ten clamado por unha maior inclusión de grupos historicamente subrepresentados na filosofía. Para iso con Paul Taylor e William Wilkerson, comezou *The Pluralist’s Guide to Philosophy*. Doutorouse en Filosofía pola Brown University. Recibiu o Premio de Muller de Destaque na Filosofía, en 2005, pola Sociedade de Mulleres na Filosofía e na APA. Comezou a ensinar na Hunter College e na City University de Nova York no inicio de 2009, despois de ensinar moitos anos na Universidade de Syracuse.

  

Alcoff recibiu unha serie de homenaxes e premios, incluíndo o doutoramento *honoris causa* pola Universidade de Oslo en setembro de 2011 e o premio Frantz Fanon en 2009 polo seu libro *Visible Identities: Race, Gender and the Self*.

Áreas de pescuda e publicacións
-------------------------------

Alcoff ten escrito extensamente sobre asuntos tales como a obra de Foucault, a violencia sexual, a política da epistemoloxía, xénero e raza. É autora de dous libros: *Real Knowing* : *New Versions of Coherence Theory* (1996) e *Visible Identities: Race, Gender and the Self* (2006). Editou dez volumes e escribiu un gran número de artigos revisados por pares.

### Outras publicacións

* Alcoff, Linda (1997). Nicholson, Linda, ed. "The second wave: a reader in feminist theory". *Routledge* (New York): 330–355. ISBN 9780415917612.
* Alcoff, Linda; Kittay, Eva (2007). *The Blackwell guide to feminist philosophy*. *Blackwell Publishing* (Malden, Massachusetts Oxford). ISBN 9780631224273.

Notas
-----

1. ↑  "Curriculum Vitae". Arquivado dende o orixinal o 29 de xaneiro de 2018. Consultado o 15 de abril de 2019.
2. ↑  "APA Divisional Presidents & Addresses".
3. ↑  Mann, Bonnie; Center, Philosophy Documentation (2013-11-01). "Three White Men Walk into a Bar". *Radical Philosophy Review* **16** (3): 733–746. doi:10.5840/radphilrev201316354.
4. ↑  Wilson, Robin (2013-01-18). "Women Challenge Male Philosophers to Make Room in Unfriendly Field". *Chronicle of Higher Education*. **59** (19): A1–A6. 3p.
5. ↑  O'Connor, James (xaneiro-marzo de 2012). "Pluralist Guide scrutinised". *The Philosophers' Magazine* (56): 6. Consultado o 22 de febreiro de 2014.

Véxase tamén
------------

### Outros artigos

* Filosofía
* Feminismo
* Epistemoloxía
* Existencialismo


|  |  |
| --- | --- |
| Control de autoridades | 
* Wd: Q6551801
* WorldCat
* VIAF: 39539108
* BIBSYS: 90676478
* BNF: 13537875v
* CiNii: DA0727775X
* GND: 155646702
* ISNI: 0000 0001 1625 1144
* LCCN: n92046395
* LibraryThing: alcofflinda
* NKC: mub20191043420
* NTA: 114488843
* SNAC: w6751fcd
* SUDOC: 077311337

 |